Retijos Alpės

Retijos Alpės (, ) – Alpių kalnų dalis, nusidriekusi palei Italijos–Šveicarijos ir Šveicarijos–Austrijos sienas, daugiausia rytų Šveicarijos Graubiundeno kantone. Iš vakarų ir pietvakarių riboja Leponto Alpės ir Špliugeno perėja, iš vakarų – Hinterhaino upė, iš šiaurės rytų – Lechtalerio Alpės, iš rytų ir šiaurės rytų – Ectalio Alpės ir Resijos perėja, iš pietų – Valtelinos slėnis. Didžiausias aukštis 4049 m (Berninos viršūnė). Apima Adamelo, Albulos, Berninos, Ortleso, Silvretos kalnų masyvus. Šiaurės rytų–pietvakarių kryptimi Retijos Alpes kerta Ino aukštupio slėnis.

Retijos Alpės susidariusios iš klinčių, mergelių, dolomitų, gneisų, kristalinių skalūnų. Reljefas alpinis (ryškios viršūnės, gilūs slėniai). Šlaituose (iki 800 m aukščio) auga lapuočių, iki 2200 m – mišrieji miškai, iki 2700 m – alpinės pievos, aukščiau – sniegynai, ledynai.

Plėtojamas alpinizmas, turizmas, žiemos sportas. Rytinėje Retijos Alpių dalyje įsteigtas Šveicarijos nacionalinis parkas, pietinėje – Stelvijaus nacionalinis parkas.

Kalnai pavadinti pagal senovėje čia gyvenusią retų tautą.

 Šaltiniai 

Kategorija:Alpės
Kategorija:Italijos kalnai
Kategorija:Šveicarijos kalnai
Kategorija:Austrijos kalnai